A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!


39. számú előterjesztés

Alsónyék Község Önkormányzata Képviselő-testületének 2026. június 23-án,
8.30 órakor megtartandó ülésére

2026. évi nyári diákmunka program jóváhagyása 

	
Előterjesztő: Molnár István János polgármester 
Készítette: László Tünde Viola igazgatási ügyintéző
Törvényességi ellenőrzést végezte: Kondriczné dr. Varga Erzsébet jegyző

Tárgyalja:
Gazdasági és Szociális Bizottság 2026.06.23.




Tisztelt Képviselő-testület!


A korábbi évekhez hasonlóan a Nemzetgazdasági Minisztérium koordinálása mellett az állami foglalkoztatási szervként eljáró fővárosi és vármegyei kormányhivatalok megvalósításával „Nyári diákmunka 2026.” elnevezéssel munkaerőpiaci programot indít. 
Alsónyék Község Önkormányzata is évek óta részt vesz a programban.

A program 2026. június 17. napjától 2026. augusztus 31. napjáig tart. 2026. június 17. napjától lehetőségük nyílt a diákoknak, hogy regisztráltassák magukat az illetékes járási hivatalnál. A munkaerőpiaci program keretében az önkormányzatok és önkormányzati fenntartású intézmények legfeljebb 2 hónap időtartamra, 2026. július 1. és 2026. augusztus 31. közötti időszakra támogatást igényelhetnek a 16-25 év közötti, nappali tagozatos tanulói vagy hallgatói jogviszonnyal rendelkező és azt igazolni tudó diákok foglalkoztatásához. A foglalkoztatás történhet az önkormányzat fenntartásában álló, alapfeladat ellátását szolgáló intézményben is. A program keretében legfeljebb napi 6 órás foglalkoztatás támogatható önkormányzati foglalkoztatás esetén.
A támogatás megállapítása során havi munkabérként a szakképzettséget igénylő munkakör esetében 279.900 Ft/fő/hó, szakképzettséget nem igénylő munkakör esetében pedig 242.100 Ft/fő/hó összeg vehető figyelembe. A napi 6 óránál rövidebb munkaidőben történő foglalkoztatás esetén a támogatási összeg arányosan csökken.

A „Nyári diákmunka 2026.” munkaerőpiaci programra kiírt pályázat során csak a munkabér esik 100 %-os támogatottság alá, így a szociális hozzájárulási adó a foglalkoztatót terheli.

Július és augusztus hónapban összesen 10 fő diákot 4 órában fogadna az önkormányzat, melynek költségei a következőképpen alakulnának:

Július:
munkabér           5 x 161.400,- Ft         összesen: 807.000,- Ft          100 %-ban támogatott
szociális hozzájárulási adó: 5 x 20.982,- Ft      összesen: 104.910,- Ft	 nem támogatott

Augusztus:
munkabér:         5 x 161.400,- Ft         összesen: 807.000,- Ft          100 %-ban támogatott
szociális hozzájárulási adó: 5 x 20.982,- Ft         összesen: 104.910,- Ft	   nem támogatott

A fentiekre tekintettel a programban való részvételhez Alsónyék Község Önkormányzatának a diákok foglalkoztatásához kapcsolódó szociális hozzájárulási adó megfizetését vállalnia szükséges, amelynek költsége megközelítőleg 209.820 Ft.

Kérjük az alábbi határozati javaslat elfogadását:

H a t á r o z a t i    j a v a s l a t :


                                               2026. évi nyári diákmunka programban való részvételre

Alsónyék Község Önkormányzata Képviselő-testülete 
1. támogatja a „Nyári diákmunka 2026.” munkaerőpiaci programban július és augusztus hónapokban 5-5 fő diák foglalkoztatásához szükséges bértámogatásra irányuló kérelem benyújtását 2026. július és 2026. augusztus hónapra vonatkozóan, 
1. [bookmark: _GoBack]a diákfoglalkoztatásához kapcsolódó szociális hozzájárulási adó megfizetéséhez szükséges 209.820,-Ft –ot a 2026. évi költségvetése terhére biztosítja.

Határidő: 2026. június 24.
Felelős: dr. Mihó Beatrix aljegyző
	     (a kérelem benyújtásáért)
               
Határozatról értesül: Szekszárdi Járási Hivatal 
	                          Foglalkoztatási Osztály, 
                                    Bátaszéki KÖH Hatósági Iroda
	                        Bátaszéki KÖH Pénzügyi Iroda
                                    irattár

